SET พลิกปิดบวก 10 จุด รับตัวเลขศก.จีน-ยุโรปแกร่ง คาดพรุ่งนี้แกว่งตัวกรอบ 1,330-1,365 จุด
SET พลิกปิดบวก 10 จุด รับตัวเลขศก.จีน-ยุโรปแกร่ง คาดพรุ่งนี้แกว่งตัวกรอบ 1,330-1,365 จุด
1 ก.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,349.44 จุด เพิ่มขึ้น 10.41 จุด (+0.78%) มูลค่าการซื้อขาย 53,380.74 ล้านบาท
10 หุ้นดันดัชนีวันนี้

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งไซด์เวย์ออกด้านข้าง ตามตลาดในยุโรป และดาวโจนส์ฟิวเจอร์ส ที่ต่างก็แกว่งไซด์เวย์ ขณะที่ตลาดในภูมิภาคเอเชียอยู่ในแดนบวกได้เล็กน้อยเป็นส่วนใหญ่ ได้รับปัจจัยบวกจากตัวเลขเศรษฐกิจทั้งของจีน และยุโรป ออกมาดี โดยดัชนีผู้จัดการฝ่ายจัดซื้อ (PMI) ภาคการผลิตของจีน ออกมาดีกว่าคาด อย่างไรก็ดีตลาดฯยังไม่เป็นขาขึ้น ยังอยู่ในระหว่างสร้างฐานอยู่
ทั้งนี้ ยังต้องจับตาสถานการณ์การแพร่ระบาดไวรัสโควิด-19 ระลอก 2 และความคืบหน้าวัคซีนต้านโควิด พร้อมให้ติดตามตัวเลขเศรษฐกิจของสหรัฐ โดยตัวเลขการจ้างงานภาคเอกชนของสหรัฐฯจะออกมาในวันนี้ และรายงานผลประชุมธนาคารกลางสหรัฐ (เฟด) ในครั้งก่อน รวมถึงตัวเลขเศรษฐกิจอื่น ๆ ของสหรัฐฯด้วย
แนวโน้มการลงทุนในวันพรุ่งนี้ (2 ก.ค.) นายวีระวัฒน์ กล่าวว่า ตลาดฯยังอยู่ในช่วงของการสร้างฐานหลังยังไม่มีปัจจัยใหม่เข้ามา พร้อมให้แนวรับ 1,330 จุด ส่วนแนวต้าน 1,350 ถัดไป 1,360-1,365 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STA มูลค่าการซื้อขาย 2,970.80 ล้านบาท ปิดที่ 29.25 บาท เพิ่มขึ้น 2.00 บาท
PTT มูลค่าการซื้อขาย 1,962.41 ล้านบาท ปิดที่ 38.50 บาท เพิ่มขึ้น 0.75 บาท
BAM มูลค่าการซื้อขาย 1,897.03 ล้านบาท ปิดที่ 25.25 บาท เพิ่มขึ้น 0.95 บาท
KCE มูลค่าการซื้อขาย 1,883.75ล้านบาท ปิดที่ 23.70 บาท เพิ่มขึ้น 0.90 บาท
PTTEP มูลค่าการซื้อขาย 1,700.32ล้านบาท ปิดที่ 95.50 บาท เพิ่มขึ้น 3.75 บาท